Norman bin Abdul Halim

Dato' Norman bin Abdul Halim (lahir 5 Februari 1972) merupakan salah seorang daripada ahli kumpulan KRU. Beliau juga merupakan Pengasas dan Ketua Pegawai Eksekutif KRU Studios. Beliau juga menjadi Pengerusi Persatuan Industri Rakaman Malaysia pada 2010.

Biografi
Norman dilahirkan pada 5 Februari 1972 di London, England dan dibesarkan di Kuala Lumpur, Malaysia. Beliau merupakan anak sulung daripada empat beradik kepada pasangan Abdul Halim bin Kamal dan Zarina binti Abdul Wahab Fenner. 

Beliau bersama dua adik lelakinya, Yusry dan Edry menubuhkan KRU pada 1992, yang mana beliau merupakan penyanyi rap dalam kumpulan ini. Antara lagu nyanyiannya bersama KRU ialah "Cherrina", "Diari Metropolitan", "Fanatik", "Won’t Look Back" dan "C’mon Lah" yang kesemuanya menampilkan nyanyian rap beliau. 

Pada 8 Julai 2009, Norman berkahwin dengan Datin Dr. Shireen Mardziah Hashim yang tujuh tahun lebih tua daripadanya, pasangan ini berkahwin di Masjid Saidina Umar Al-Khattab dan dihadiri oleh keluarga, saudara-mara dan sahabat handai. Shireen ialah sepupu kepada Emilia Mohamad, isteri kepada adik Norman, Edry.

Pada Januari 2016, beliau dianugerahkan gelaran Dato’ oleh Sultan Pahang, Almarhum Sultan Haji Ahmad Shah bersempena dengan keputeraan baginda. Beliau merupakan antara 85 penerima Darjah Indera Mahkota Pahang (DIMP) yang membawa gelaran Dato', penerima lain termasuk penerbit Ziela Jalil dan pelakon Hans Isaac. Beliau juga berhasrat untuk membangunkan industri kreatif di Pahang.

Pada 18 April 2018, Norman mewakili anggota KRU - Yusry dan Edry mengumumkan pembubaran mereka selepas konsert terakhir mereka, Konsert Gergasi KRU25 yang akan berlangsung di Istana Budaya selama tiga hari mulai 4 hingga 6 Mei 2018, dengan tiket sebanyak 80 peratus telah dijual. Norman turut memaklumkan entiti KRU dalam bidang perniagaan akan tetap berterusan dan beroperasi seperti biasa.

Diskografi

Filemografi

Sebagai pelakon
 1995 — Awas
 1995 — Lontong
 2009 — Skrip 7707
 2009 — Jin Notti
 2010 — Magika

Sebagai penerbit
 2006 — Cicak-Man 
 2008 — Duyung
 2008 — Cicakman 2 - Planet Hitam
 2009 — Jin Notti
 2009 — Deadline
 2009 — My Spy
 2010 — Magika
 2011 — Hikayat Merong Mahawangsa
 2011 — Karak
 2012 — Cinta Kura Kura
 2012 — 29 Februari 
 2013 — Vikingdom 
 2014 — Ribbit
 2015 — Cicakman 3
 2018 — Wheely
 2020 — Syif Malam Raya
 2022 — 7 Minggu Sebelum Kahwin

Penghargaan

Penghargaan Malaysia
  :
  Darjah Indera Mahkota Pahang (DIMP) - Dato' (2016)

Lihat juga
 KRU

Rujukan

Pautan luar 
 

Kelahiran 1972
Orang hidup
Penyanyi lelaki Malaysia
Penerbit filem Malaysia
Orang Malaysia berketurunan Melayu
Muslim Malaysia
Orang dari Kuala Lumpur